Mistajpo aligis 2 447 homojn al la UK en Lisbono
#000000
Preskaŭ 2 500 homoj frue matene la 1-an de septembro ricevis retpoŝtan konfirmon pri aliĝo al la venontjara Universala Kongreso en Lisbono, kvankam ili nek aliĝis nek pagis. La amasmesaĝo estis dissendita pro malfeliĉa mistajpo.
#000001
Vendrede matene multaj eŭropaj esperantistoj miris pri retpoŝta anonco kun la teksto:
#000002
Vi estas registrita kiel partoprenonto de la 103-a Universala Kongreso de Esperanto en Lisbono. Dankon por via aliĝo! Post iom da tempo vi ricevos poŝte la paperajn Duan Bultenon (krom se vi indikis en via aliĝilo, ke vi ne volas ricevi la paperan Duan Bultenon) kaj konfirmilon de aliĝo. La konfirmilon aŭ kopion de tiu ĉi mesaĝo vi nepre devas kunporti al la UK en Lisbono.
#000003
La mesaĝojn ricevis homoj, kiuj nek aliĝis al la kongreso nek pagis la aliĝkotizon. Multaj ricevintoj de la mesaĝo demandis en la reto, ĉu aliaj ricevis similajn anoncojn, dum aliaj ĝojiĝis pro la bela donaco de UEA. En la komitata listo de UEA la eksa prezidanto de TEJO, Michael Boris Mandirola, ŝercis pri la afero:
#000004
Mi bonvenigas la novan politikon kiu iom pli aktive puŝu nin partopreni la Universalan Kongreson malgraŭ la hezitoj kiujn kelkaj homoj povos havi kaj esperas ke ni povos ion similan vidi en aliaj kampoj.
#000005
Iom post iom la ricevintoj de la mesaĝoj per komunaj fortoj konkludis, ke la evidente eraraj konfirmaj mesaĝoj estis dissenditaj al homoj kiuj jam partoprenis la Universalan Kongreson en Lillo en 2015, ĉar la kongresnumeroj de ĉiuj erare "aligitaj" homoj estis la samaj, kiujn ili havis en 2015.
#000007
Responde al demando de Libera Folio Andrej Grigorjevskij, kiu volontule ekster la Centra Oficejo prizorgas la retejon de UEA konfirmis, ke temis pri simpla erara entajpo de dulitera kodo:
#000010
– Mia eraro. Mi entajpis la kodon "li" anstataŭ "lb". "li" estas la kodo de la UK en Lillo, "lb" estas la kodo de la UK en Lisbono. Pro tio, ke tiuj ne ĉiam estas konjekteblaj, ilin necesas mane aldoni, kiam estas lanĉata la retpaĝo de la nova UK. La kodo diras al la programo, kie preni rilatajn kongresnumerojn, kiuj ne estas en la ĝenerala datumbazo.
#000011
Entute la mesaĝo estis sendita al 2 447 adresoj. Tre baldaŭ al la samaj adresoj estos sendita nova mesaĝo, kun peto ignori la eraran aliĝkonfirmon, diras Andrej Grigorjevskij.
#000012
EU financos studon pri Esperanto
#000015
Kiel merkatikisto, mi vidas la tuton eĉ inverse, tiu hazarda kampanjo havas tre efikan reklamvaloron por la kongreso en Lisbono. Simile grandan altiron de atento kaj reago-ondon oni ne povus atingi eĉ per 10 kutimaj, ordinaraj retmesaĝoj... :-)
#000017
Vi tute pravas, László: Nenia katastrofo; kaj miakaze utilis por ke mi tuj zorgu pri ailĝo al la 103-a UK.
#000018
Ĉu la problemon eviti ne helpus identigado de UK-j per ilia jaro (aŭ vicordo)? Mi pensas, ke oni malpli facile konfuzus “2018” kun “2015”, aŭ “103” kun “100”.
#000021
Kiun oni invitos venontjare al Lahti, la sekva L-urbo? Bonŝance, ke en la antaŭa – Lucerno 1979 – oni ankoraŭ ne havis reton ?
#000022
La damna hazardo tamen volis, ke la eraro okazu ĝuste en periodo, kiam UEA ricevas amason da kritikoj: eraregoj kaj erarado en la Jarlibro (akompanataj de daŭraj vekrioj de komitatanoj, plendoj pri malsameco inter papera/reta JL kaj opiniŝtormo en la Komitato pri la maniero eliri el la kaĉo — ĝis nun sen rezulto); volontuloj duonsciantaj la lingvon (ĉu nur min ĉi tio aparte ŝokas?) kaj surŝultrigantaj fundamentajn taskojn — eble baldaŭ ni vidos la sekvan lernanton de Esperanto kiel KKS aŭ libroserviston; prava aŭ malprava konfliktado kun TEJO kaj ĝistedaj alvokoj pri maldung(iĝ)o. Se ne paroli pri la ĉiama membrofalo (kaj sekva finance zorgiga problemo), kiu tiom nature instaliĝis en niaj kapoj, ke ni eĉ ne plu memoras ĝin.
#000025
Kiel mi povis forgesi mencii etan plian malglataĵon dikigantan la kritikaron: demisio de multjara, sperta oficisto pro malkonsento pri kelkaj asociaj/estraraj decidoj kaj malkontento pri la nuna evoluo de UEA.
#000027
Ĉu UEA estas en la fundo de la puto? Eble. Se estas tiel, UEA ĝoju: ne eblas fali ankoraŭ pli (aŭ ĉu ĝi kunportis ŝovelilon por iom pli profundigi la puton fosante sian sulkon?). Se tamen ankoraŭ ne en la fona fino, jam temp' está, ke UEA komencu klare reagi kaj plibonigi siajn servojn kaj la situacion.
#000028
Mi kredis ke estis subkonscia reklamo por ke homoj jam aliĝu al Lisbona UK
#000031
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000035
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000037
Aliĝi al 400 aliaj abonantoj
#000039